BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 17.1.2007 
COM(2007) 14 окончателен  
  
СЪОБЩЕНИЕ  НА КОМИСИЯТА  ДО СЪВЕТА  
относно  започването  на консултации  с Фиджи  съгласно  член  96 от 
Споразумението  от Котону  
 
BG 2   BG СЪОБЩЕНИЕ  НА КОМИСИЯТА  ДО СЪВЕТА  
относно  започването  на консултации  с Фиджи  съгласно  член  96 от 
Споразумението  от Котону  
I. История  
Припомня  се, че след  преврата  и взимането  на заложници  през май 2000 г., през юни 
същата  година  Комисията  предложи  да се започнат  консултации , както  е предвидено  
съгласно  член  96 от Споразумението  от Котону , а на Съвета  от юли бе постигнато  
единодушно  съгласие , след  което  през октомври  2000 г. бяха  започнати  преговори . 
Впоследствие  през 2001 г. бе взето  решение  за частично  преустановяване  на 
сътрудничеството  за развитие  и последните  санкции  бяха  отменени  на 7 ноември  2003 
г. В същото  време  консултациите , съчетани  с частично  преустановяване  на 
сътрудничеството  за развитие , бяха  счетени  за полезни  по отношението  за 
положителния  процес  във Фиджи . Въпреки  това, като се има предвид , че шест  години  
по-късно  Фиджи  е изправен  пред  нов военен  преврат , е ясно , че демократичните  
институции  и културата  на демокрацията  не са достатъчно  силни  и следователно  този 
път може  да се наложи  различно  моделиран  подход . 
На 5 декември  2006 г. след  двумесечното  напрежение  между  правителството  и армията  
на Фиджи , демократично  избраното  правителство  с министър -председател  Лайсения  
Карасе  бе свалено  от власт  от военните  сили , водени  от Комодор  Вореке  Байнимарама . 
Както  изглежда , военният  преврат  първоначално  бе извършен  без кръвопролития . Това  
е четвърти  военен  преврат  за Фиджи  от 1987 г. насам .  
Най-важното  е, че правителството  на Карасе  бе избрано  с вота на народа  на 
парламентарни  избори  през май 2006 г. В изпълнение  на новата  политика  на ЕС за 
укрепване  на партньорството  с тихоокеанските  острови , ЕС изпрати  пълна  мисия  за 
наблюдение  на изборите  във Фиджи  с главен  наблюдател  бившия  унгарски  министър  и 
член  на Европейския  парламент  Ищван  Сент -Ивани . Според  наблюдателите  на ЕС 
изборите  бяха  законни . Следователно  без съмнение  правителството  на Карасе  имаше  
пълна  демократична  легитимност , както  и голямо  мнозинство  в парламента . 
Комодорът  иззе изпълнителната  власт  от президента  Илойло , освободи  от длъжност  
министър -председателя  Карасе , обяви  извънредно  положение  и постепенно  укрепи  
военната  власт . Редица  ключови  фигури  бяха  задържани  насила , разпитвани  и след  това 
повечето  бяха  освободени  и свалени  от постовете  им, включително  и по-специално  
вицепрезидента , изпълняващия  длъжността  началник  на полицията , както  и 
изпълнителния  директор  за Министерството  на финансите , който  е и национален  
ръководител  на Европейския  фонд  за развитие  във Фиджи . 
Положи  клетва  един  временно  изпълняващ  длъжността  „министър -председател “ – 77-
годишен  бивш  военен  лекар  и дипломат . Първата  му задача  бе да посъветва  комодора  
да разпусне  парламента , което  той и направи . Служебният  „министър -председател “ си 
подаде  оставката  на 4 януари  2007 г. В същото  време  премиерът  Карасе  настоява , че е 
законният  министър -председател  на Фиджи .  
 
BG 3   BG II. Ситуация  в момента  
Ситуацията  не е напълно  стабилна  и продължава  да се развива . Военните  са 
публикували  съобщения  в местните  вестници , за да привлекат  кандидати  за 
министерски  постове . Висшият  съвет  на старейшините , който  според  Конституцията  на 
Фиджи  назначава  президента  и вицепрезидента , заседава  на 20-22 декември  2006 г. и 
препоръча  редица  стъпки , включително  и въоръжените  сили  да се завърнат  в 
казармите . Комодорът  разкритикува  Висшия  съвет  на старейшините  и заяви , че в 
бъдеще  ще има право  да заседава  единствено  след  неговото  разрешение . В началото  на 
януари  2007 г. ситуацията  се влоши , тъй като президентът  се обяви  в защита  на 
военните  и назначи  комодора  за служебен  министър -председател . Освен  това се оказва  
натиск  върху  съдебната  система . На 5 януари  2007 г. медиите  във Фиджи  съобщиха  за 
човек , загубил  живота  си по време  на разпит  от военните . 
Наблюдаваше  се значителна  опозиция  на преврата . В деня  на преврата  президентът  
Илойло  заяви , че нито  подкрепя , нито  намира  извинение  за действията  на военните , но 
на 4 януари  2007 г. си промени  позицията . Традиционните  старейшини  и църквите  
заклеймиха  преврата . Съдиите  във Фиджи  заявиха , че ще подкрепят  върховенството  на 
закона  и Конституцията . Изпълняващият  длъжността  началник  на полицията  на Фиджи  
осъди  измяната  на преврата , след  който  бе махнат  от поста  си от военните . Медиите  
заемат  позиция , но са под натиск  от страна  на военните  да не „подстрекават “. 
Забелязват  се множество  примери  за пасивна  съпротива  и гражданско  неподчинение , но 
опозицията  на военните  не изглежда  централизирана  или организирана . Освен  това 
чрез сплашване  военните  се опитват  да потиснат  вътрешната  опозиция  и несъгласието . 
Въпреки  това неудовлетворението  на населението  може  да избухне  и не се изключва  
насилие , в зависимост  от поведението  на военните . 
Последният  военен  преврат  изглежда  принципно  различен  от по-ранните  преврати , тъй 
като не отразява  напреженията  между  местните  жители  на Фиджи  и индо -фиджийците , 
а е конфликт  основно  сред  местните  жители  на Фиджи , обаче  с важни  последствия  и за 
двете  големи  общности  на страната . 
Декларациите  на комодора  преди  преврата  отразяват  редица  важни  политически  
неправди , някои  от които  може  да срещат  значителна  подкрепа  сред  населението . 
Съществуват  обвинения  в пристрастност  на расова  основа , като проекти  на 
законодателство  свидетелстват  за изключително  фаворизиране  на местните  фиджийци , 
критики  за тесни  контакти  и важни  функции  за някои  от личностите , въвлечени  в 
преврата  през  2000 г., както  и непотвърдени  искания  относно  корупция  и непотизъм . 
Също  така позицията  на комодора  до известна  степен  отразява  противопоставянето  
срещу  традиционните  власти  във Фиджи  – а именно  старейшините  и църквите  – чиито  
позиции  са подрити  от модерните  възгледи . Противопоставянето  на комодора  срещу  
правителството  на Карасе  също  така изглежда  е повлияно  от недобрите  лични  
отношения  между  двамата . 
Усилията  за посредничество  в Нова  Зеландия , ангажиращи  министър -председателя  на 
Фиджи  и комодора , положени  от външния  министър  на Нова  Зеландия  Уинстън  
Питърс , доведоха  до много  важни  компромиси  от страна  на министър -председателя , 
които  комодорът , поради  неспособност  или нежелание  за компромис , счете  за 
недостатъчни . 
 
BG 4   BG Военният  преврат  не бе нито  законен , нито  конституционен , и представлява  голяма  
крачка  назад  за демокрацията  във Фиджи . Той бе посрещнат  с всеобщо  неодобрение , 
включително  и от страна  на ЕС, който  на 11 декември  2006 г. заяви : „Съветът  осъжда  
военния  преврат  във Фиджи  и свалянето  от власт  на демократично  избраното  
правителство . Не одобрява  действията  на Комодор  Байнимарама  и на въоръжените  
сили  на Република  Фиджи  (RFMF) при свалянето  от власт  на министър -председателя  
и поемането  на изпълнителната  власт  в страната . Съветът  призовава  за незабавно  и 
пълно  възстановяване  на демокрацията , както  и за връщане  на гражданския  ред, 
колкото  се може  по-скоро .“ На 14 декември  2006 г. Европейският  парламент  
категорично  осъди  преврата  на въоръжените  сили , както  направи  в отделно  изявление  и 
бившият  главен  наблюдател  и депутат  в ЕП Ищван  Сент -Ивани . Парламентът  също  
така призова  Комисията  и държавите -членки  да преустановят  незабавно  всяка  
нехуманитарна  помощ  за Фиджи  с изключение  на образователните  програми , при 
условие  че се предлагат  от неправителствени  организации . В изявление  от 8 декември  
2006 г. държавните  и правителствените  ръководители  от АКТБ  категорично  осъдиха  
свалянето  от власт  на легитимното  и демократично  избрано  правителство . Беше  
направено  изявление  също  и от Съвета  за сигурност  на ООН , а Фиджи  е изправен  пред  
нарастваща  международна  изолация , тъй като беше  свален  от председателството  на 
Форума  на тихоокеанските  острови  и е временно  изключен  от съветите  на Общността  
на нациите . 
Партньорите  на Фиджи , включително  и Франция  и Великобритания , са преустановили  
военното  си сътрудничество . Редица  страни  са наложили  целеви  санкции , а именно  
Франция , Австралия  и Нова  Зеландия , докато  някои  от международните  партньори  на 
Фиджи  в момента  преразглеждат  и намаляват  сътрудничеството  за развитие . 
III. Предложение  
Член  9, параграф  2 от Споразумението  за партньорство  АКТБ -ЕО, подписано  в Котону  
на 23 юни 2000 г. между  Европейския  съюз  и държавите  от АКТБ , включително  и 
Фиджи , и ревизирано  в Люксембург  на 23 юни 2005 г., установява  основните  
компоненти , на които  се основава  партньорството . Зачитането  на принципите  на 
демокрацията , върховенството  на закона  и човешките  права  е в основата  на вътрешните  
и международни  политики  на страните  по споразумението  и съставляват  важни  
елементи  от него . Съгласно  въпросния  член  и в контекста  на обстоятелствата , при 
които  се смени  властта  във Фиджи , Комисията  смята , че диалогът  с новите  
управляващи  в държавата  е необходим , за да се изяснят  следните  точки : 
(1) незабавното  и мирно  връщане  към демокрация  в рамките  на съществуващата  
законност  и при пълно  зачитане  на Конституцията ; 
(2) сформиране  на правителство  с мандат  от и мнозинство  в парламента  на Фиджи , 
избран  на свободните  и честни  избори  през май 2006 г. или организиране  на 
предсрочни  свободни  и честни  избори , като се избягва  продължителен  период  
със „служебно “ правителство ; 
(3) план  с цели  и показатели , както  и график  за гореспоменатите ; 
(4) пълно  зачитане  на човешките  права  със специално  внимание  върху  свободата  на 
изразяване ; 
 
BG 5   BG (5) пълно  зачитане  на върховенството  на закона . 
Диалогът  би дал на новите  управляващи  на Фиджи  възможността  да заявяват  позицията  
си по гореспоменатите  точки  и ще позволи  на ЕС да направи  оценка  дали  въз основа  на 
това може  да подкрепи  усилията  на страната  при подобряване  на съобразността  с 
основните  елементи  на ревизираното  Споразумение  от Котону  или да предприеме  
подходящи  мерки  съгласно  член  96. ЕС ще осведомява  съответните  партньори  и 
заинтересовани  страни . 
Поради  обстоятелствата , при които  се смени  режимът  във Фиджи , и заради  формата  на 
политическа  организация , осъществена  от новите  управляващи , Комисията  смята , че 
това представлява  случай  от особена  спешност , също  и в контекста  на факта , че 
Европейският  съюз  на два пъти  предупреди  военните  по време  на критичните  седмици  
преди  военния  преврат , под формата  на публични  изявления  от страна  на 
Председателството  на ЕС, че те нямат  политическа  роля  в условията  на демокрация . 
Следователно  съгласно  член  96, параграф  1а от ревизираното  Споразумение  от Котону  
не е необходимо  да се изчерпят  възможностите  за политически  диалог , както  са 
определени  по член  8 от въпросното  споразумение . Може  да се отбележи , че в интерес  
на по-бързо  разрешаване  и предвид  важността  на търговията  и на помощта  в 
отношенията  ЕС-Фиджи , продължава  усиленият  диалог  съгласно  член  8. Въпреки  това 
Европейската  комисия  би искала  да проведе  официални  консултации  с новите  
управляващи , за да обсъди  техните  ангажименти  преди  да вземе  решение  за 
подходящите  мерки , които  следва  да се предприемат . 
Следователно  Комисията  предлага  Съветът  да покани  Република  Фиджи  за 
провеждането  на консултации  по член  96 на ревизираното  Споразумение  от Котону  в 
съответствие  с приложения  проект  на писмо . 
Комисията  предлага  текущите  действия  за сътрудничество , и по-специално  по седми , 
осми  и девети  ЕФР , да продължат  по време  на консултациите , при условие , че се 
спазват  финансовите  споразумения . Освен  това се предлага  да се следват  действията  по 
сътрудничеството , които  ще помогнат  за завръщането  към демокрация  и подобряване  
на управлението .  
В допълнение , като се има предвид  значението  на захарната  промишленост  за 
икономиката  на Фиджи  и положението  с бедността , Комисията  предлага  предварителни  
действия  с финансиране  от съпътстващите  мерки  към реформата  на захарната  
промишленост , одобрени  в рамките  на бюджет  2006, да продължат  по време  на 
консултациите  и при условие , че Комисията  прецени , че условията  го позволяват .  
 
BG 6   BG ПРИЛОЖЕНИЕ  
 
Служебен  министър -председател  на Република  Фиджи  
Сува  
Фиджи  
ПРОЕКТ  НА ПИСМО  
Уважаеми  г-н служебен  министър -председател , 
На 11 декември  Съветът  на ЕС прие  следните  заключения : „Съветът  осъжда  военния  
преврат  във Фиджи  и свалянето  от власт  на демократично  избраното  правителство . 
Не одобрява  действията  на Комодор  Байнимарама  и на въоръжение  сили  на Република  
Фиджи  (RFMF) при свалянето  от власт  на министър -председателя  и поемането  на 
изпълнителната  власт  в страната . Съветът  призовава  за незабавно  и пълно  
възстановяване  на демокрацията , както  и за връщане  на гражданския  ред, колкото  се 
може  по-скоро ." Освен  това на 14 декември  Европейският  парламент  категорично  
осъди  преврата .  
Поради  обстоятелствата , при които  се смени  режимът  във Фиджи , и поради  формата  на 
политическа  организация , която  се установи  от новите  власти , ЕС смята , че се 
наблюдава  нарушаване  на основните  компоненти  от ревизираното  Споразумение  от 
Котону . Освен  това ЕС смята , че това представлява  „случай  от особена  спешност “ по 
смисъла  на член  96, параграф  2 б. Следователно  съгласно  член  96, параграф  1а от 
ревизираното  Споразумение  от Котону  не е необходимо  да се изчерпят  възможностите  
за политически  диалог , както  са определени  по член  8 от въпросното  споразумение . 
Въпреки  това Европейският  съюз  би искал  да проведе  официални  консултации  с 
правителството  преди  да се предприемат  подходящи  мерки . Следователно  имаме  
удоволствието  да поканим  Вашата  страна  от името  на Общността  и на държавите -
членки  на Европейския  съюз  за провеждането  на консултации  по член  96 от 
ревизираното  Споразумение  от Котону  с оглед  на изготвяне  на задълбочен  анализ  на 
ситуацията  и, при необходимост , на предприемане  на корективни  мерки . 
ЕС от своя  страна  ще се ангажира  в тези консултации  по конструктивен  и открит  
начин . 
Консултациите  би трябвало  да позволят  на Фиджи  да бъде  по-конкретен  по отношение  
на незабавното  и мирно  връщане  към демокрация  в рамките  на съществуващата  
законност  и при пълно  зачитане  на Конституцията . 
Бихме  искали  да предложим  тези консултации  да се проведат  в близко  бъдеще  на дата, 
удобна  и на двете  страни , в сградата  на Съвета  на Европейския  съюз  в Брюксел . 
С уважение , 
За Съвета :          за Комисията :